钦定古今图书集成/明伦汇编/氏族典/第097卷 > 《廖用贤尚友录》 > 以技为氏
## 钦定古今图书集成/明伦汇编/氏族典/第097卷 > 《廖用贤尚友录》 > 以技为氏

巫氏《风俗通》：“凡氏于事巫、卜、匠、陶也。”商有巫咸、巫贤，
汉有冀州刺史巫捷，又有巫都，著《养性经》，望出平阳，
宋绍兴签书枢密巫伋，建康人。

臣谨按此以技术传家，因以为氏。鲁有巫尪，又有鍼巫氏，晋有巫皋。〈按：“巫尪” 见《春秋传》僖公二十一年，巫皋见襄公十八年，皆巫觋之“巫” ，非姓氏也，《通志》误。〉